In nomine sancte et individue Trinitatis amen. Quecumque aguntur legitime posterorum memorie debent commendari. Eapropter ego Petrus dominus de Curtiniaco notum facio omnibus presentibus pariter et futuris Theobaudum de Veregniaco et Agnetem ejus uxorem vendidisse Giloni de Torneello quidquid habebant in potestate et parochia Varennarum et in castellania Castellionis, tam in feodo quam in potestate et proprietate sive etiam in hominibus de corpore, que quidem omnia etc., ut supra in charta n° CCXXXIV usque ad volo preterea ad omnium notitiam pervenire Gilonem de Torneello cum ecclesia beati Benedicti super Ligerim omnia predicta que a predicto Teobaudo et Agnete ejus uxore emerat commutasse pro eo quod eadem ecclesia apud Scrinias habebat etc., ut supra in charta n° CCXXXIV usque ad resignante. Recepit a item Gilo de Torneello ab abbate et ecclesia beati Benedicti illam de Scriniis in feodum et hominium commutationem. Ego vero, de cujus feodo tanquam de superiori domino movebant omnia que Theobaudum de Vreniaco prefato Giloni vendidisse presens cartula testatur, ad Arraudi, venerabilis abbatis sancti Benedicti et Gilonis de Torneello petitionem, commutationi facte inter prenominatam ecclesiam et Gilonem de Torneello assensum meum prebui, et, pro remedio anime mee, feodum quod in parochia Varennarum habebam dimisi et quittavi, et tam ego quam heredes mei ipsum feodum, si ab eadem ecclesia requisiti fuerimus, in perpetuum garentire tenebimur. Que omnia ut rata permaneant et inconcussa confirmavi et presentem paginam sigilli mei auctoritate communivi. Actum anno incarnati Verbi M°C°LXXX°II°. Huic nostre concessioni interfuerunt Odo, abbas Ferrariensis, Gilo de Torneello, Balduinus de Barris, Henricus Ficcus, Hugo Godars, Landricus de Varennis, Gaufredus Joscerandi et Herbertus de Dordivis.